জঙ্গলের দেবী ‘বামুনবুড়ি সন্ন্যাসী-মাতা’। পশ্চিম মেদিনীপুরের শালবনী থানার লক্ষ্মণপুর জঙ্গলের ভিতরে গোকুলনগরে সোমবার থেকে শুরু হল বামুনবুড়ির পুজো।
জনশ্রুতি অনুযায়ী, বহুকাল আগে এই জঙ্গলে স্থানীয় এক বাসিন্দা গরু খুঁজতে বেরিয়ে সাদা শাড়ি পরা এক বৃদ্ধাকে দেখতে পেয়েছিলেন একটি বেল গাছের তলায়৷ লোকটিকে গরু খুঁজে পাওয়ার রাস্তা বলে দিয়েই নাকি বৃদ্ধা অদৃশ্য হয়ে যান৷ পরে একইভাবে আরও অনেকেই নাকি ওই বৃদ্ধাকে দেখতে পান বেল গাছের কাছে৷
দেবতার জন্ম হয়। এর পর থেকেই গ্রামবাসীরা নিজেদের সমস্যা নিয়ে সমাধানের আশায় সেই বেলতলায় যাওয়া শুরু করেন৷ কালে কালে ওই বেলতলা হয়ে ওঠে সন্ন্যাসী-মাতার আসন। সেখানে মানত করা শুরু হয়৷ অনেকেই নাকি সুফল পান৷ তখন থেকেই সন্ন্যাসী-মাতার পুজো চালু হয়ে যায়। সন্ন্যাসী-মাতার ডাকনাম ‘বামুনবুড়ি’৷
প্রতি বছর মাঘ মাসের শুরুতে হয় বামুনবুড়ির পুজো ও উৎসব। দেবী জ্ঞানে বৃক্ষ-পূজা চলে। সোমবার থেকে শুরু হয়ে উৎসব চলবে তিনদিন৷ মেদিনীপুর শহর থেকে প্রায় তিরিশ কিমি দূরে জঙ্গলের গভীরে এই পুজোয় সামিল হতে ভিড় জমান কয়েক লাখ মানুষ৷ প্রাচীন রীতি অনুসারে টাকা পয়সা নয়, বামুনবুড়িকে সন্তুষ্ট করতে ভোগের মালসা সাজিয়ে দিতে হয়৷
ভক্তরা তাই হাজারে হাজারে ভোগের মালসা সাজান বেল গাছের তলায়। এবার সেই সংখ্যাটা বাড়তে বাড়তে ৮০ হাজারে দাঁড়িয়েছে বলে জানিয়েছেন স্থানীয়রা।
দেখুন ভিডিও

আরও পড়ুন
যহাঁ সোচ, ওহাঁ শৌচালয়। যহাঁ সোচ নহিঁ, ওহাঁ গণেশবাবা...